Les forests catalogades d'utilitat pública i les forests protectores declarades en virtut dels paràgrafs a a d de l'article 13 s'han de gestionar amb la finalitat d'aconseguir la màxima estabilitat de la massa forestal, s'ha d'evitar, si s'escau, la fragmentació ecològica de les forests, i s'han d'aplicar mètodes silvícoles que persegueixin prioritàriament el control de l'erosió, del perill d'incendi, dels danys per neu, vendavals, inundacions i riuades o d'altres riscos per a les característiques protectores de la forest.
Les forests catalogades i les forests protectores declarades en virtut del paràgraf e de l'article 13 s'han de gestionar per garantir el seu manteniment en un estat de conservació favorable o, si s'escau, per a la restauració dels valors que van motivar la declaració esmentada, sense detriment en la mesura que sigui possible de les finalitats que especifica l'apartat 1.
Les forests protectores, així com les forests catalogades que compleixin les característiques enumerades en els articles 13.b) i 24.1, s'han de gestionar amb la finalitat d'aconseguir la màxima estabilitat de la massa forestal, s'ha d'evitar, si s'escau, la fragmentació ecològica de les forests i s'han d'aplicar mètodes silvícoles que persegueixin prioritàriament el control de l'erosió, del perill d'incendi, dels danys per neu, vendavals, inundacions i riuades o altres riscos per a les característiques protectores de la forest.
Les forests amb altres figures d'especial protecció, així com les forests catalogades que compleixin les característiques enumerades a l'article 24 bis.1 s'han de gestionar per garantir el seu manteniment en un estat de conservació favorable o, si s'escau, per a la restauració dels valors que van motivar la declaració esmentada.
La gestió de les forests protectores o amb altres figures d'especial protecció que no disposin d'un projecte d'ordenació de forests o pla dasocràtic s'ha d'ajustar a l'instrument de planificació vigent a la zona.
Si tampoc existeix aquest instrument, els aprofitaments que es vulguin realitzar en aquestes forests cal que s'atenguin al que estableix l'article 37 i, en tot cas, sempre han d'assegurar la conservació dels valors que van determinar la seva declaració.
La gestió de les forests amb altres figures d'especial protecció incloses en zones d'alt risc d'incendi forestal s'ha d'ajustar al que estableix l'article 48.
En els instruments de gestió d'aquestes forests s'han d'incloure, si s'escau, mesures concretes a fi d'establir corredors biològics entre aquestes forests i altres de catalogació similar, o entre aquestes forests i altres espais naturals protegits o d'interès, a través de rius, canals i altres vies de comunicació natural, amb la finalitat d'evitar l'aïllament de les seves poblacions, i de fomentar la propagació d'espècies i la diversitat genètica.
Les forests catalogades i forests protectores que es corresponguin amb les condicions que estableixen els paràgrafs a, b, c i d de l'article 13 s'han de gestionar a fi d'aconseguir la màxima estabilitat de la massa forestal, aplicant mètodes silvícoles que persegueixin prioritàriament el control de l'erosió, del perill d'incendi, dels danys per neu, vendavals, inundacions i riuades o d'altres riscos per a les característiques protectores de la forest.
Les que deguin la seva catalogació o classificació com a protectores al compliment de les condicions que estableix l'article 13. e s'han de gestionar garantint el manteniment en un estat de conservació favorable o, si s'escau, la restauració dels valors que van motivar les classificacions esmentades.